KLIENDI KIRJABLANKETIL
Adressaat:
vandeaudiitor Sergei Tšistjakov
Assertum Audit OÜ
(reg kood: 10990446)
/dokumendi kuupäevaks on selle digitaalselt allkirjastamise kuupäev/

NB! kuupäev ei tohi olla hilisem kui vandeaudiitori ülevaatuse aruande (kokkuvõtte) kuupäev!
Käesolev esitiskiri on esitatud seoses Klient OÜ (registrikood: 12999999) (edaspidi: majandusüksus) 31.12.2025 lõppenud aasta raamatupidamise aastaaruande (edaspidi: finantsaruanded) teiepoolse finantsinformatsiooni ülevaatusega, eesmärgiga avaldada finantsinformatsiooni ülevaatuse tulemusel kokkuvõte selle kohta, kas teile on teatavaks saanud midagi, mis sunniks teid uskuma, et aruandekuupäeva seisuga koostatud finantsaruanded ei kajasta kõigis olulistes osades õiglaselt majandusüksuse finantsseisundit seisuga 31.12.2025 ja siis lõppenud majandusaasta finantstulemust kooskõlas Eesti finantsaruandluse standardiga (edaspidi: finantsaruandluse standard(id)).
Kinnitused tegevjuhtkonna vastutuse osas
Kinnitame tegevjuhtkonna liikmetena, et kõik majandusüksuse tegevjuhtkonna liikmed (näiteks juhatuse liikmed, kelle ülesandeks on juhtida ettevõtte igapäevast majandustegevust) on käesoleva esitiskirja allkirjastanud ning mõistavad ja tunnustavad oma Äriseadustikust, raamatupidamise seadusest jm regulatsioonist, sh asjakohas(t)est finantsaruandlusstandardi(te)st tulenevat vastutust majandusüksuse:
1. sisekontrolli kavandamise, teostuse ja alalhoiu eest pettuse ärahoidmiseks ja avastamiseks ning sellise sisekontrolli(süsteemi) eest, nagu juhtkond peab vajalikuks, et võimaldada kas pettusest või veast tulenevate oluliste väärkajastamisteta raamatupidamise aastaaruande koostamist,
1. juhtimise eest,
1. arvestuse- ja aruandluse korraldamise eest, ja
1. töövõtu objektiks olevas finantsaruandes esitatud andmete õigsuse ja täielikkuse eest, mis hõlmab muuhulgas vastutust selle eest, et raamatupidamise aastaaruanne koostati kooskõlas raamatupidamise seaduse § 17 lõikes 1 nimetatud finantsaruandluse standardiga ning see kajastab asjakohast ja tõepäraselt esitatud informatsiooni raamatupidamiskohustuslase finantsseisundi ja -tulemuse ning rahavoo kohta või annab nimetatud seaduses nõutud informatsiooni.
Kinnitused finantsaruannete (raamatupidamise aastaaruande) osas
Kinnitame oma parimate teadmiste ja veendumuste kohaselt, olles teinud selliseid järelepärimisi, nagu me pidasime vajalikuks asjakohase informatsiooni kogumiseks, et:
1. Oleme täitnud töövõtu tingimustes sätestatud kohustused finantsaruannete koostamisel kooskõlas finantsaruandluse standardi(te)ga.
1. Vastutame finantsaruannete koostamise ning nendes esitatud asjakohase ning tõepäraselt esitatud informatsiooni (mida asjatundlik aruande kasutaja saaks oma majandusotsuste tegemisel kasutada) ning finantsaruandluse standarditele vastava esituse eest.
1. Meie kohustuste hulka kuulub ka sisekontrollisüsteemide kavandamine, rakendamine ja toimimine eesmärgiga tagada selliste finantsaruannete koostamine, milles ei ole pettustest ega eksimustest tulenevaid olulisi väärkajastamisi.
1. Finantsaruannetes on nii nagu reguleeritud finantsaruandluse standarditega kajastatud kõik varad, kohustised, tingimuslikud kohustised, tulud ja kulud.
1. Vastutame asjakohaste arvestuspõhimõtete valimise ja rakendamise eest ning raamatupidamislike hinnangute tegemise eest. Arvestushinnangute tegemisel (sh õiglase väärtuse mõõtmiseks) ja nendega seoses avalikustatud informatsiooni puhul on kasutatud meetodid, andmed ja märkimisväärsed eeldused asjakohased sellise kajastamise, mõõtmise või avalikustamise saavutamiseks, mis on finantsaruandluse standardi(te) kontekstis põhjendatud.
1. Finantsaruannetes on avalikustatud pangasaldode kasutamisele kehtestatud piirangud ning antud tagatised ja garantiid.
1. Suhteid ja tehinguid seotud osapooltega on asjakohaselt arvestatud ja avalikustatud kooskõlas finantsaruandluse standardi(te) nõuetega.
1. Meie hinnangul on majandusüksus jätkuvalt tegutsev, mistõttu on finantsaruanded koostatud tegevuse jätkuvuse alusel. Oleme teadlikud oma kohustusest, mille kohaselt peame finantsaruannete koostamisel hindama majandusüksuse suutlikkust jätkata jätkuvalt tegutsevana, esitama infot, kui see on asjakohane, tegevuse jätkuvusega seotud asjaolude kohta ja kasutama finantsaruannete koostamisel tegevuse jätkuvuse arvestuse alusprintsiipi, välja arvatud juhul, kui esineb kavatsus kas majandusüksus likvideerida või tema tegevus(ed) lõpetada või selleks puudub realistlik alternatiiv.
1. Juhul, kui esineb faktilisi asjaolusid, mis võivad tekitada märkimisväärset kahtlust majandusüksuse suutlikkuses jätkata jätkuvalt tegutsevana aga meie hinnangul on majandusüksus jätkuvalt tegutsev, oleme teile edastanud meie edasised tegevusplaanid.
1. Finantsaruannetes on avalikustatud kõik majandusüksuse tegevuse seisukohast olulised riskid ja ebakindlad asjaolud.
1. Kõiki sündmusi, mis järgnevad finantsaruannete kuupäevale ja mille korrigeerimist või avalikustamist nõutakse finantsaruandluse standarditega, on korrigeeritud või avalikustatud.
1. Finantsaruannetes (raamatupidamise aastaaruandes) ei esine väärkajastamisi, mis üksikult või koos on olulised. Juhul kui väärkajastamised esinesid, siis need tuvastati teie ülevaatuse käigus ning raamatupidamise aastaaruandes parandamata väärkajastamiste mõju, nii üksikult kui ka koos, on meie hinnangul raamatupidamise aastaaruande kui terviku suhtes ebaoluline. Juhul kui tuvastasite sellised väärkajastamised, siis nende väärkajastamiste nimekiri on esitatud käesoleva esitiskirja lisas 1. Kui olete esitanud lisa 1 ning me ei nõustu, et lisas 1 toodud faktilised asjaolud on väärkajastamised, siis oleme esitanud käesolevas esitiskirjas selle kohta omapoolsed põhjendused.
1. Oleme teadlikud teie (audiitori) aruande (kokkuvõtte) modifikatsioonidest, millest olete meid, kui asjakohane, teavitanud. [Kui modifikatsioonid esinevad, on need esitatud käesoleva esitiskirja lisas 2.]
1. Meile ei ole selgunud olulisi asjaolusid, mille tõttu tuleks eelmiste perioodide kohta esitatud võrreldavaid näitajaid (võrdlusandmeid) korrigeerida.
1. Kui asjakohane, siis on finantsaruannetes nõuetekohaselt avalikustatud andmed majandusüksuse emaettevõtja / kontserni emaettevõtja kohta.
1. [Mis tahes muud asjaolud, mida vandeaudiitor võib pidada asjakohaseks, nt vara väärtuse testiga leitud kasutusväärtust tõestavad alusandmed, rentide klassifikatsiooni kohta tehtud otsuste kinnitus jne.]
Kinnitused antud informatsiooni ja dokumentide osas
Kinnitame oma parimate teadmiste ja veendumuste kohaselt, olles teinud selliseid järelepärimisi, nagu me pidasime vajalikuks asjakohase informatsiooni kogumiseks, et oleme andnud teile:
1. ligipääsu kogu meile teadaolevale informatsioonile, mis on relevantne finantsaruannete koostamise suhtes, nagu andmed, dokumendid ja muud asjaolud;
1. täiendava informatsiooni, mida te olete meilt taotlenud töövõtu teostamise eesmärgil; ja
1. piiramatu juurdepääsu neile isikutele majandusüksuses, kellelt te pidasite vajalikuks hankida töövõtu teostamiseks tõendusmaterjali.
1. Oleme teile esitanud kõik algdokumendid ja raamatupidamisandmikud ning aruandeperioodil toimunud aktsionäride / osanike ning kui asjakohane juht- ja järelvalveorganite koosolekute protokollid, samuti kokkuvõtted peale aruandeperioodi lõppu toimunud koosolekute otsustest.
1. Finantsaruannetes kajastatud summad on meie parim hinnang avalikustamisele kuuluvate varade ja kohustuste õiglase väärtuse kohta.
1. Nii finantsaruannetes esitatud kui teile esitatud informatsioon on õige ja kohane.
1. Me ei ole esitanud teile valeinformatsiooni.
1. Kõik tehingud on kajastatud arvestusregistrites ja finantsaruannetes ning kõik registrites ning finantsaruannetes kajastuvad tehingud olid tegelikud (ei olnud näilikud TsÜS § 89 lg 1 mõttes) ning nende kajastamisel on lähtutud poolte tegelikest tahteavaldustest lähtuvalt.
1. Oleme teadlikud, et KarS § 381 kohaselt on audiitorile äriühingu varalise seisundi või muude kontrollitavate asjaolude kohta teadvalt ebaõigete oluliste andmete esitamine karistatav rahalise karistuse või kuni üheaastase vangistusega.
1. Oleme avalikustanud teile oma hindamise tulemused riski kohta, et finantsaruanded võivad olla oluliselt väärkajastatud pettuse tõttu.
1. Oleme avalikustanud teile kogu informatsiooni seoses pettuse või kahtlustatava pettusega, millest oleme teadlikud ja mis mõjutab majandusüksust ja hõlmab:
30. juhtkonda;
30. töötajaid, kellel on märkimisväärne roll sisekontrollis; või
30. teisi, kui pettusel võiks olla oluline mõju finantsaruannetele.
1. Oleme avalikustanud teile kogu informatsiooni seoses väidetega pettuse või kahtlustatava pettuse kohta, mis mõjutab majandusüksuse finantsaruandeid ja millest on teada andnud töötajad, endised töötajad, analüütikud, järelevalveorganid või teised.
1. Kui meile on teada juhtumid seadustega ja regulatsioonidega mittevastavuse või kahtlustatava mittevastavuse kohta, mille mõju tuleb arvesse võtta raamatupidamise aastaaruande koostamisel, oleme need teile kõikehõlmavalt avalikustanud.
1. Oleme esitanud teile informatsiooni kõikide teadaolevate tegelike või võimalike kohtumenetluste ja hagide kohta, mille mõjusid tuleks finantsaruannete koostamisel arvestada, need on arvesse võetud ja informatsioon nende kohta avalikustatud kooskõlas rakendatava finantsaruandluse raamistikuga.
1. Oleme avalikustanud teile kõik olulised kohustused, lepingulised kohustused või tingimuslikud asjaolud, mis on mõjutanud või võivad mõjutada majandusüksuse finantsaruandeid, sealhulgas neis avalikustatud informatsiooni.
1. Oleme avalikustanud teile kõik olulised mitterahalised või ilma tasuta tehingud, mida majandusüksus on vaatlusalusel aruandeperioodil teinud.
1. Oleme avalikustanud teile majandusüksusega seotud osapoolte ja tegelike kasusaajate identiteedi ning kõik meile teadaolevad seotud osapoolte vahelised suhted ja tehingud.
1. Seoses tegevuse jätkuvusega:
37. oleme avalikustanud teile kogu informatsiooni, mis on raamatupidamise aastaaruandes tegevuse jätkuvuse eelduse seisukohast asjakohane;
37. kinnitame, et majandusüksus on jätkuvalt tegutsev. Kui asjakohane, siis kinnitame, et vaatamata (nimeta sündmused või tingimused, mis võivad tekitada märkimisväärset kahtlust majandusüksuse suutlikkuses jätkata jätkuvalt tegutsevana; viide peaks ära tooma ka bilansipäeva seisu või viitama sündmusele pärast bilansipäeva), on majandusüksus jätkuvalt tegutsev ja meie edasised meetmed tagamaks majandusüksuse tegevuse jätkuvust on teostatavad.
Tehisintellekti kasutamine finantsaruandlusega seotud protsessides
[Vali ja jäta alles asjakohased kinnitused.]
[Kui tehisintellekti on kasutatud:]
1. Oleme teile avaldanud kogu asjakohase teabe tehisintellekti, sealhulgas generatiivse tehisintellekti (GenAI-d), automatiseeritud otsustusloogika või muude arukate tehnoloogiliste lahenduste kasutamise kohta finantsinformatsiooni koostamisel, arvestushinnangute tegemisel ning muudes finantsaruandlusega seotud protsessides ning nendega seotud sisekontrollide puhul.
1. Kinnitame, et tehisintellekti kasutamine finantsaruandlusega seotud protsessides on hõlmatud ettevõtte sisekontrollisüsteemiga ning et selle kasutamise üle on kehtestatud asjakohane juhtkonna järelevalve ja inimkontroll.
[Kui tehisintellekti ei ole kasutatud:]
1. Ettevõte ei kasuta raamatupidamise aruande koostamisel, arvestushinnangute tegemisel ega muudes finantsaruandlusega seotud protsessides tehisintellekti, sealhulgas generatiivset tehisintellekti (GenAI-d), ega muid automatiseeritud otsustuslahendusi.
__________________________________________________________________________
Juhtkond
(kõik tegevjuhtkonna liikmed, sh raamatupidamist korraldav(ad) isik(ud))

Lisa 1
Ülevaatuse käigus tuvastatud ning parandamata vead:
	
	Kirjeldus
	Paranduskande mõju varade saldole
[suurenemine (+) / vähenemine (-)]
EUR
	Paranduskande mõju kohustuste saldole
[suurenemine (+) / vähenemine (-)]
EUR
	Paranduskande mõju omakapitali saldole
[tulud (+) / kulud (-)]
EUR
	Paranduskande mõju aruandeaasta [kasumi/kahjumi] saldole
[tulud (+) / kulud (-)]
EUR
	Paranduskande mõju aruandeaasta rahavoogude saldole
[suurenemine (+) / vähenemine (-)]
EUR

	
	Teadaolevad vead

	Hinnangulised vead

	3
	
	
	
	
	
	

	
	Kokku teadaolevad ja hinnangulised vead
	
	
	
	
	


Ülevaatuse käigus tuvastatud ning parandamata puudused informatsiooni esitusviisis:
[Kirjelda parandamata puudused finantsaruannete esitusviisis (avalikustatav informatsioon) või märgi, et selliseid puudusi ei tuvastatud.]
Lisa 2
Sõltumatu vandeaudiitori ülevaatuse aruande modifikatsioonid:
	#
	Modifikatsiooni liik
	Kirjeldus
	Summa (kui on määratletav)
EUR

